কারণ সরকারই তাদের বৈরী উপজাতীয় আক্রমণ থেকে বাঁচাতে নিরাপদ স্থানে সরিয়ে নিয়েছেন। এরূপ ২৮ হাজার পরিবার এখন প্রায় ৫০ হাজার পরিবারে পরিণত, যাদের জনসংখ্যা এখন আড়াই লাখের অধিক। এদেরসহ মোট পর্বতবাসী বাঙ্গালীদের সংখ্যা ৬/৭ লাখই হবে। কায়িক শ্রম আর ইতর কর্মকাণ্ডেই তাদের জীবিকা নির্বাহ চলে। তাদের ছেলে-মেয়েরা প্রায়ই অভূক্ত থাকে ও লেখাপড়া করে না। এই বিপুল জনগোষ্ঠীর উন্নত ভবিষ্যতের কোন আশাই নেই। সেই আইউব আমল থেকে এরা বাড়িঘর জায়গা-জমি হারা অনেকাংশে গুচ্ছ গ্রামবাসী।